burgasdotpro/wikipedia huggingface dataset:
Kostol Narodenia Najsvätejšej Panny Márie (Harklowa)

Kostol Narodenia Najsvätejšej Panny Márie () je budova dreveného kostola z prelomu 15. a 16. storočia, nachádzajúca sa v dedine Harklowa v malopoľskom vojvodstve v Poľsku. Má priznaný štatút kultúrnej pamiatky.
Charakteristika.
Kostol Narodenia Najsvätejšej Panny Márie sa nachádza na hlavnej ulici v centre dediny Harklowa.
Typovo je kostol budova zrubovej konštrukcie postavená v gotickom slohu, ktorého ráz si zachovala dodnes. Patrí medzi najlepšie zachované neskorogotické drevené kostoly v poľskom Podhalí. Samotná zrubová konštrukcia pochádza z konca 14. storočia, ale zvyšné prvky sú o niečo mladšie.
Presbytérium je štvoruholníkového pôdorysu, rovnako ako pomerne široká loď. Kostolná veža má štvorcový pôdorys a stĺpovú konštrukciu. Jej steny sú šikmé a na vrchole je veža pokrytá prečnievajúcou tzv. prilbovitou ihlanovitou strechou. Na južnej strane kostola sa nachádza predsieň a na severnej strane je kaplnka. Kaplnka je zakončená kupolou s lampášom. Strecha kostola je strmá a sedlovitá a pokrýva loď aj presbytérium. Na vrchole hrebeňa strechy sa nachádza malá vežička so zvonom a lampášom.
V interiéri sa taktiež zachovali dobové gotické elementy. Ide predovšetkým o dva gotické portály, z ktorých jeden je s ogiválnym výkrojom a druhý je uzavretý oblúkom v tvare tzv. oslieho chrbta. Celkovo sa v kostole nachádza päť oltárov. Najdôležitejší je hlavný gotický oltár na ktorom sa nachádzajú vzácne maľby - neskorogotický triptych zo začiatku 16. storočia s vyobrazením Svätej rodiny. V uličke v lodi kostola sa nachádzajú dva bočné barokové oltáre a v kaplnke sú umiestnené dva rokokové oltáre, ktoré boli zakúpené v 19. storočí z Matejovce Matejoviec na Slovensku. Na nosníku z roku 1931 sa nachádza barokový kríž a dosiek vyrobené maľované figúrky svätcov. Steny a klenby sú vyzdobené polychrómiou z 30. rokov 20. storočia. Na strope v predsieni pod vežou sa nachádzajú odkryté gotické maľby, ktoré boli predtým niekoľkokrát premaľované.
Areál kostola je ohradený múrom s bránami ktoré sú zakončené sférickou prilbovitou strechou pokrytou šindlami.
Dejiny.
Kostol bol postavený na samom konci 14. storočia na mieste, kde už predtým stával iný kostol. Na prelome 16. a 17. storočia bola na západnej strane kostola pristavaná veža zvonice. V priebehu 18. storočia bola na južnej strane pristavaná predsieň a v druhej polovici 19. storočia v roku 1866 bola na severnej strane pristavaná kaplnka. V roku 1877 prebehla rekonštrukcia kostola v rámci ktorej kostol získal dnešné okná a na streche bola pristavaná neogotická vežička. Pri ďalšej reštaurácii, ktorá prebiehala v roku 1931 boli odkryté pôvodné gotické stropné maľby. Pri tejto rekonštrukcii boli reštaurované predovšetkým tzv. soboty (kostolné arkády).
Vodnopólová extraliga mužov 2005/06

Vodnopólová extraliga mužov v sezóne 2005/06 bol v poradí 14. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). V súťaži účinkovalo 8 družstiev, rovnako ako v minulej sezóne. Pôvodne ich však malo byť 9, spolu s tímom Sláviou ATU Košice, ktorý sa odhlásil zo súťaže až po jej vyžrebovaní a tá sa posunula o týždeň neskôr. Družstvo KVP NCHZ Nováky získalo dvanásty titul.
Systém súťaže.
Systém súťaže sa oproti minulým sezónam čiastočne zmenil. Súťaž sa skladala z troch častí. V základnej časti odohrali družstvá zápasy systémom každý s každým jedenkrát doma a vonku. Do nadstavbovej časti postúpili iba 4 najlepšie družstvá. Nadstavbová časť sa odohrala formou 4 turnajov, každé družstvo hostilo 1 turnaj, pričom sa započítavali aj body zo základnej časti. Umiestnenie v nadstavbovej časti určilo majstra i ostatných medailistov. Zvyšné 4 družstvá po základnej časti odohrali duely o konečné umiestnenie na 4 hrané stretnutia. Posledné 2 družstvá v budúcej sezóne zostúpili do znovuvytvorenej nižšej ligy.
Účastníci.
Poznámky: 
Výsledky.
Základná časť.
Poznámky:
Zvi Aviner Vapni

Zvi Aviner Vapni (; * 1963, Petach-Tikva) je izraelský diplomat, od roku 2015 do roku 2019 veľvyslanec Izraela na Slovensku.
Životopis.
Zvi Aviner Vapni získal bakalársky (odbor Európska a židovská história) aj magisterský titul (odbor Európska história) na Hebrejskej univerzite. Univerzitné vzdelanie ukončil v roku 1991. v rokoch 1991 až 1993 bol kadetom na Škole diplomacie na Ministerstve zahraničných vecí.
Diplomatické pôsobenie.
Od roku 1993 pracuje v diplomacii. Začal ako námestník vedúceho zastupiteľského úradu v bulharskej Sofii. V rokoch 1996 až 1998 bol námestníkom generálneho konzula v americkej Atlante. V rokoch 1998 až 2000 pracoval ako vedúci kancelárie pre vzťahy s Kongresom na Ministerstve zahraničných vecí Izraela. V rokoch 2000 až 2005 bol námestníkom generálneho konzula v Los Angeles. V rokoch 2005 až 2007 pracoval opäť v Izraeli, ako poradca Severo-americkej divízie. V roku 2007 bol menovaný za veľvyslanca Izraela na Filipínach. V tomto poste zostal do roku 2011 kedy sa stal riaditeľom Oddelenia pre vzťahy s kongresom na Ministerstve zahraničných vecí. V rokoch 2013 až 2015 pracoval v kancelárii premiéra ako diplomatický poradca.
Veľvyslanec na Slovensku.
Prezident Andrej Kiska prevzal Vapniho poverovacie listiny 8. decembra 2015. Jeho nástupca, Boaz Modai svoje poverovacie listiny odovzdal prezidentke Zuzane Čaputovej 16. októbra 2019.
Pavol Zajac

Ing. Pavol Zajac (* 7. február 1967, Sedliská) je slovenský politik, bývalý poslanec NR SR a od roku 2014 podpredseda Kresťanskodemokratického hnutia a od marca 2020 do augusta 2020 bol aj jeho povereným predsedom.
Mladosť, štúdium, profesionálna kariéra.
Zajac navštevoval v rokoch 19811985 gymnázium vo Vranove nad Topľou. Následne v rokoch 19851990 vyštudoval na Stavebnej fakulte Vysokej školy technickej v Košiciach odbor Konštrukčné a dopravné stavby. Po skončení štúdia pracoval najprv do roku 1994 ako stavbyvedúci v štátnom podniku Chemkostav vo Vranove nad Topľou, následne medzi rokmi 19942012 pôsobil ako živnostník v odbore stavebníctva.
Politická kariéra.
Do KDH vstúpil Zajac v roku 1997. Viedla ho k tomu potreba boja proti mečiarizmu. Od roku 1998 do roku 2014 bol 16 rokov obecným poslancom v Sedliskách za KDH. Postupne sa v strane stal členom okresného predsedníctva, okresným predsedom a v roku 2011 sa stal krajským predsedom KDH pre Prešovský kraj. V roku 2012 bol zvolený za poslanca NR SR. V októbri 2014 bol zvolený za podpredsedu hnutia po tom, ako sa uvoľnilo miesto po Pavlovi Abrhanovi, ktorý odstúpil po neúspechu prezidentskej kandidatúry Pavla Hrušovského. V roku 2016 sa do NR SR nedostal, nakoľko KDH neprekročilo hranicu 5 % hlasov. Po neúspechu v parlamentných voľbách 2020 bol odstúpeným predsedom Alojzom Hlinom poverený vedením KDH.
Osobný život.
Zajac žije v obci Sedliská v okrese Vranov nad Topľou. Je ženatý, s manželkou má syna.
Medzinárodný mládežnícky kongres 2019

75. medzinárodný mládežnícky kongres (IJK) organizácie TEJO sa konal v roku 2019 v Liptovskom Hrádku na Slovensku. V tom istom roku sa v Lahti vo Fínsku uskutočnil 104. svetový kongres esperanta.
Organizačný tím.
Organizačný tým pozostáva z 10 ľudí:
Uchádzači o IJK.
O organizovanie IJK 2019 sa uchádzali dve organizácie: 
29. januára 2018 TEJO rozhodlo, že sa IJK uskutoční na Slovensku. Nasledujúci rok TEJO vybralo Holandsko ako krajinu pre IJK 2020 podľa rovnakého návrhu NEJ.
Persepolis FC

Persepolis FC, () známy tiež ako Persepolis a familiárne ako PFC je futbalový klub v meste Teherán v Iráne.
Osman Bukari

Osman Bukari (* 13. december 1998, Akkra) je profesionálny ghanský futbalista hrajúci za belgický klub KAA Gent.
Klubová kariéra.
AS Trenčín.
Bukari debutoval za Trenčín v zápase Fortuna ligy proti Ružomberku 29. júla 2018. Trenčín prehral 1–4 a Bukari bol v 63. minúte vylúčený po druhej žltej karte.
Dejan Dražić

Dejan Dražić (; * 26. september 1995, Vladimirovac, Srbsko) je profesionálny srbský futbalista hrajúci za slovenský klub ŠK Slovan Bratislava. Na drese nosí číslo 11 a hráva ako krídelník alebo ofenzívny záložník.
Klubová kariéra.
OFK Belehrad.
Dražić ako malý hrával za mládežnícke tímy klubov FK Teleoptik a FK Partizan. Pred podpisom prvej profesionálnej zmluvy s OFK Belehrad bol aj na skúške v ruskom Rubine Kazaň, kde ale neuspel.
Debutoval 21. septembra 2013, keď vystriedal svojho neskoršieho spoluhráča zo Slovana Bratislava, Aleksandara Čavrića. OFK Belehrad vonku prehralo s FK Partizan 0–2. Prvý gól dal 19. októbra pri domácej prehre 2–3 s FK Radnički 1923.
9. novembra 2013 Dražić dvoma gólmi rozhodol o víťazstve 3–2 nad FK Jagodina. Prvú sezónu ukončil so 4 ligovými gólmi v 23 odohraných zápasoch.
Celta Vigo.
7. augusta 2015 Dražić podpísal 5-ročný kontrakt so španielskym tímom Celta Vigo. Debutoval pri remíze 1–1 s Eibarom, keď vystriedal Thea Bongondu.
Real Valladolid.
30. augusta 2016 išiel Dražić na rok hosťovať do druholigového Realu Valladolid.
Slovan Bratislava.
V lete 2018 prišiel Dražić do bratislavského Slovana. Debutoval v zápase predkola Európskej ligy UEFA proti Milsami Orhei, kde odohral 9 minút. Slovan vyhral 4–2. V lige debutoval pri výhre 4–1 v Zlatých Moravciach. Sezónu ukončil so 7 gólmi v 31 odohraných zápasoch a so Slovanom získal ligový titul.
Veterné mlyny (Nesebar)

Veterné mlyny () predstavujú dvojicu veterných mlynov z obdobia okupácie Osmanskou ríšou nachádzajúce sa v historickej časti mesta Nesebar v juhovýchodnom Bulharsku. Stavby májú priznaný štatút kultúrnej pamiatky a predovšetkým mlyn nachádzajúci sa na moste spájajúcom novú a starú časť Nesebaru je jedným zo symbolov mesta. Sú súčasťou Architektonicko-historickej rezervácie Nesebar.
Veterný mlyn na moste spájajúcom starú a novú časť Nesebaru.
Budova veterného mlynu sa nachádza na moste, ktorý spája polostrov na ktorom leží staré mesto Nesebaru s jeho novou časťou.
Veterný mlyn bol postavený v období, keď bolo dnešné Bulharsko okupované Osmanskou ríšou, ale presný čas výstavby nie je známy.
Korpus budovy je postavený v pravideĺnom cylindrickom tvare pričom jeho steny sú postavené z kamenných tehál a do budovy vedú kamenné dvere. Samotný korpus je obložený drevenou konštrukciou s vysoko kvalitného dreva. Predpokladá sa že korpus budovy je pozostatok chrámu z byzantských čias.
Budova je trojposchodová, pričom na druhé poschodie vedie z prvého masívne schodisko z dubových trámov. Prvé poschodie budovy bolo využívané ako sklad. Druhé poschodie budovy bolo využívané ako obytná časť. V stene je umiestnené ohnisko s komínom, ktorý prechádza celou budovou. Tretie poschodie bol pracovný priestor, kde sa až do dnešných dní zachovali originálne mlynské kamene a skelet mlynského mechanizmu, ktorý je ale poškodený.
Veterný mlyn je obľúbenou a hojne navštevovanou pamiatkou. Okolie je upravené a nachádza sa tam niekoľko lavičiek na oddych.
Veterný mlyn pri bazilike svätej Bohorodičky Eleusy.
Tento veterný mlyn sa nachádza na severnom okraji polostrova na ktorom sa nachádza historická časť Nesebaru, blízko od brehu mora a v bezprostrednej blízkosti ďalšej významnej pamiatky – baziliky svätej Bohorodičky Eleusy zo 6. storočia. Z tohto veterného mlynu sa však zachovalo len torzo budovy.
Javorinka (prítok Maliny)

Javorinka je horský potok VI. rádu na Záhorí, na území okresu Malacky, v katastri obce Kuchyňa. Jedná sa o ľavostranný prítok Maliny, má dĺžku, aj s tokom v nádrži a dlhšou zdrojnicou 4,892 km, dĺžka čistého toku potoka je však 4,036 km. Plocha povodia Javorinky predstavuje 5,625 km². Vzniká v nadmorskej výške a zaúsťuje do vodnej nádrže Kuchyňa vybudovanej na rieke Maline vo výške 
Vznik.
Vzniká sútokom zdrojníc v oblasti Stružný jarok (), pod východným svahom vrchu Čertov kopec () neďaleko obce Kuchyňa, v Malých Karpatoch, v podcelku Pezinské Karpaty, v nadmorskej výške 
Prvá, dlhšia zdrojnica pramení na severnom svahu vrchu Jágrová () vo výške a má dĺžku 695 metrov. Tečie vyrasteným listnatým lesom na sever, neskôr, na rúbanisku urobí meander západným smerom a po ňom znovu pokračuje na sever. Považuje sa za pramenný tok Javorinky. 
Druhá, kratšia zdrojnica pramení tesne pod vrcholom kopca Čertov kopec v nadmorskej výške a má dĺžku 624 metrov. Tečie najprv viac-menej východným smerom v mladom listnatom lese a následne sa mierne stočí na severozápad a tu už pokračuje cez dorastený les.
Opis toku.
Najskôr tečie severným smerom stále v lese rovnakého charakteru. Priberá na vodnatosti z kratších prítokov a po sútokoch sa oblúkom stáča na juhovýchod, ústi do nej zľava krátky potok a následne pokračuje už východným smerom. V tomto smere priberá prítoky v následovnom poradí: sprava, zase sprava a potom zľava. Tečie stále na východ, vlieva sa do nej zľava najvýznamnejší prítok spod Červeného kopčeka (), a po ústí tohto toku sa potok stočí severovýchodným smerom. Prerezáva sa hlbokou Švancpošskou dolinou, preteká okolo miestnej chatovej oblasti a hneď aj okolo turistického bufetu. Svojich posledných nezatopených 150 metrov potok tečie v umelo upravenom koryte, kde sa následne, v nadmorskej výške vlieva do vodnej nádrže Kuchyňa, vybudovanej na sútoku rieky Maliny a potoka Javorinky.
Rétiho hra

Rétiho hra ("Rétiho systém" alebo aj "Zukertortova hra") vzniká ťahom 1. Jf3. Avšak v slovenskej, českej a anglickej šachovej literatúre sa jednotlivé definície Rétiho hry rôznia, pretože po prvom ťahu bieleho 1. Jf3 môže hra stále prejsť do iných otvorení, najmä do Dámskeho gambitu. Preto sa niekedy za Rétiho hru považuje až sled ťahov: 1. Jf3 d5 2. c4, pretože iné pokračovania nesú vlastné názvy, ale čierny môže odpovedať aj ťahom 1. ... Jf6. Prvá možnosť má ECO kód A05, druhá A06, celkovo má Rétiho hra označenie ECO A04-A09. Rétiho hra je pomenovaná po Richardovi Rétim, ktorý sa zaoberal analýzou tohoto otvorenia. 
Pokračovanie po 1. ... d5.
Hra najčastejšie pokračuje: 2. g3 c5 (pozícia znázorená na diagrame vpravo) 3. c4 d4 ( po 3. ... dxc4 by prišlo 4. Ja3 Se6 5. Da4+ Jc6 6. Jxc4 Jf6 7. Sg2 Sd5 s približne vyrovnanou hrou alebo môže čierny v piatom ťahu zahrať 5. ... Dd7 6. Jb5 s hrozbou dvojšachu a chytením veže na poli a8. 6. ... Jc6 7. Sg2 Vc8 8. Jg5 s pokračujúcim útokom bieleho a snahou dobiť pešiaka na poli c4, avšak čierny stojí trochu lepšie a mal by tohoto pešiaka úspešne ubrániť.) 4. Sg2 Jf6 5. d3 Jc6 6. Da4 Sd7 7. Db3 (cieľom výpadu dámou na pole a4 bolo vyprovokovať strelca, aby mohla dáma následne ohroziť čierneho pešiaka na poli b7)
Hra môže pokračovať aj ťahmi: 2. c4 dxc4 3. e4 Jc6 4. Sxb4 d5 5. Jf3 Sd6 6. d4 exd4 7. Jxd4 a v tomto bode sa čierny môže rozhodnúť, či bude brať bieleho jazdca na poli d4, alebo zahrá niečo iné, napr. 7. ... Je5.
Pokračovanie po 1. ... Jf6.
Ďalšou prirodzenou odpoveďou čierneho je 1. ... Jf6, na čo biely často odpovedá ťahmi 2. g3 g6 3. Sg2 Sg7 4. 0-0 0-0 (zrkadlová pozícia, obe strany akoby vyčkávajú s útokom na centrum), hra môže pokračovať napr. ťahmi 5. c4 d6. Takto sa hrala aj partia Vladimir Malakhov vs. Baskaran Adhiban z roku 2013 na šampionáte v Berlíne.
Peter Schlosser

Peter Schlosser (* 17. január 1973) je slovenský heavy-metalový bubeník. Do roku 2004 pôsobil v death-metalovej skupine Thalarion, odvtedy dodnes zastáva miesto bubeníka v hard rockovej skupine Tublatanka. Do Tublatanky sa dostal ako náhrada bubeníka Martina Uherčíka, ktorý z rodinných dôvodov z kapely odišiel.
So Schlosserom Tublatanka nahrala doteraz dva štúdiové albumy: "Patriot" (2005), "Svet v ohrození" (2010) a jeden album konverzií: "Vianočný deň" (2006). Používa bicie značky "Pearl Master Premium Legend Maple", ktoré dostal ako „firemný hráč“ od dovozcu značky PEARL na Slovensko.
Je spolumajiteľom obchodu s profesionálnymi značkami hudobných nástrojov, hudobniny EDUR, so sídlom v Topoľčanoch.
Jozef Hatok

Jozef Hatok (* 11. august 1920, Kendice† 22. február 1973, Prešov) bol sólista spevohry Divadla Jonáša Záborského v Prešove.
Život.
Štátne divadlo Košice.
Študoval na prešovskom gymnáziu a príležitostne vystupoval ako ochotník na ľudových koncertoch. Spevácky talent a dobrý hlasový materiál ho priviedli v roku 1949 do zboru opery Štátneho divadla v Košiciach. Súčasne sa súkromne učil spievať u hlasového pedagóga Enrica Manniho, Imricha Godina a Jarmily Winklerovej. Prvý úspech dosiahol ako Princ v Dvořákovej "Rusalke" (1953) nielen svojím mladistvým, ale aj intuitívnym hereckým prejavom. 
Z operných úloh spieval:
Z operetného repertoáru naštudoval Vojvodu z Urbina (Strauss, "Noc v Benátkach", 1954) a Boleslava Barańského (Nebal, "Poľská krv", 1955).
Divadlo Jonáša Záborského.
V roku 1955 prijal ponuku vedenia prešovského Divadla Jonáša Záborského, kde sa ako nový člen predstavil titulnou postavou v Auberovom Fra Diavolovi (1955), z operných postáv spieval:
Hatokov mäkký, lyrický tenor príjemného timbru našiel uplatnenie v mnohých žánrovo rôznorodých inscenáciách klasickej či súčasnej operety a v moderných hudobno-dramatických dielach. K jeho divácky najúspešnejším postavám v hudobných komédiách patrili:
Ďalšie jeho postavy boli: Giovanni Boccaccio (Suppé: "Boccaccio", 1957), Juraj Hazucha (Dusík: "Zlatá rybka", 1957), Lancelot (Audran: "Bábika", 1961), Renato Tuzzi (Kramer-Garinei-Giovannini: "Keď je v Ríme nedeľa", 1964), Adam (Zeller: "Vtáčnik", 1965), Aristid Forestier (Porter-Burrows: "Kankán", 1965), Freddy Eynsfort-Hill (Loewe-Lerner: "My Fair Lady", 1967), Štefan Baráč (Szirmai: "Magnáš Miško", 1967), Floriš Stacho (Dusík: "Hrnčiarsky bál", 1968). 
V roku 1972 sa musel pre ťažkú chorobu s divadlom rozlúčiť.
Zoznam šachových otvorení

Zoznam šachových otvorení obsahuje najznámejšie tradičné názvy otvorení a priraďuje im špecifický ECO kód, ktorý je odvodený od anglických slov "Encyclopaedia of Chess Openings" (Encyklopédia šachových otvorení). Otvorenia boli zozbierané zo stoviek tisícov partii na vysokej úrovni a usporiadané v zozname významnými svetovými šachistami ako napr. Aleksandar Matanović a mnohými ďalšími. Z tohoto dôvodu niektoré otvorenia, ako napr. Lotyšský gambit spočiatku nemali priradený ECO kód, pretože neboli videné na najvyššej úrovni, neskôr sa však priradil ECO kód všetkým známym otvoreniam, dokonca aj nekorektným ako je napr. Anderssenova hra alebo Grobov útok. ECO klasifikácia je svetovo uznávaná a jej výhodou je fakt, že odstraňuje problém rozličného pomenovania šachových otvorení v jednotlivých jazykoch (napr. Španielska hra sa v anglickej šachovej literatúre nazýva Game of Ruy-Lopez, Talianska hra sa nazýva Giuoco Piano a pod.) ECO kód je rozdelený do piatich hlavných častí od „A“ až po „E“, z ktorých každá sa delí na sto podkategórií. Kategória A obsahuje otvorenia, ktoré začínajú inak ako ťahom "1. e4", okrem iného sem patria aj nekorektné, málo hrané otvorenia, ktoré sú uvedené pod kódom A00 hneď na začiatku zoznamu. Kategória B obsahuje polootvorené hry, teda otvorenia, ktoré začínajú ťahom "1. e4" ale čierny na ne odpovedá inak ako ťahom "1. ... e5". Kategória C obsahuje prevažne otvorené hry, teda hry ktoré začínajú ťahom "1. e4 e5", ale patrí sem napr. aj Francúzska hra, ktorá patrí medzi polootvorené hry. Kategórie D a E obsahujú zatvorené hry. Kategória D obsahuje Dámsky gambit a Grünfeldovú indickú obranu. Kategória E obsahuje všetky ostatné indické obrany a Katalánsky systém.
Zoznam veľvyslancov Slovenskej republiky

Veľvyslanci Slovenskej republiky sú osoby, ktoré vedú diplomatické misie (zastupiteľské úrady, misie, ekonomický a kultúrny úrad) Slovenskej republiky v zahraničí. Mimoriadnych a splnomocnených veľvyslancov menuje prezident republiky po prerokovaní vládou a na návrh ministra zahraničných vecí a európskych záležitostí. Pred odchodom veľvyslanca na nové pôsobiska je nutné dostať od hlavy štátu, v ktorom má byť akreditovaný, súhlas s jeho osobou (agrément). Bez neho sa veľvyslanec nemôže ujať svojej funkcie. Odmietnutie alebo neudelenie agrémentu je zvyčajne značne ostrým krokom proti žiadajúcej, resp. vysielajúcej krajine. Za dátum začatia oficiálnej misie veľvyslanca je považované odovzdanie poverovacích listín hlave prijímajúceho štátu (prezidentovi republiky, monarchovi, atď).
Je diplomatickou zvyklosťou, že veľvyslanec Slovenskej republiky pôsobí v zahraničí štyri roky a následne sa na dva roky vráti na Slovensko, avšak toto pravidlo nie je uzákonené a niektorí veľvyslanci pôsobia na jednom mieste aj dlhšie.
V auguste 2023 Ministerstvo zahraničných vecí a európskych záležitostí oznámilo, že sa od septembra 2024 začali procesy vzniku nových veľvyslanectiev v Alžírsku, na Filipínach, v Malajzii a Tanzánii. Zároveň dôjde ku koncu roku 2024 k „uzatvoreniu slovenských veľvyslanectiev v Dánsku a Nórsku, generálnych konzulátov v Krakove a Petrohrade a styčného úradu v Kosove“.
Konštantín Hudec

PhDr. prof. Konštantín Hudec (* 11. marec 1901, Gbely† 23. marec 1952, Bratislava) bol slovenský učiteľ, muzikológ a hudobný historik. Jeho manželkou bola operná speváčka a pedagogička Zita Hudcová 
Životopis.
Študoval na gymnáziu v Skalici, potom teológiu v Olomouci (Česko) a v Trnave. V rokoch 1931 – 1935 študoval hudobnú vedu na FiF v Bratislave, neskôr v Regensburgu (Nemecko) a v Mníchove (Nemecko). V rokoch 1928 – 1941 vyučoval na Hudobnej škole a na organovom oddelení Hudobnej a dramatickej akadémie pre Slovensko, v rokoch 1946 – 1952 na Filozofickej fakulte Slovenskej univerzity a na VŠMU v Bratislave. Vo výskume sa zameral najmä na dejiny slovenskej hudby a estetické problémy hudobných diel. Autor prvých syntetických dejín hudobnej kultúry na Slovensku, koncipovaných na základe vlastných archívnych výskumov. Všímal si aj etnomuzikologickú problematiku, zbieral slovenské ľudové piesne (Slovenské ľudové piesne, 1950). Od r. 1932 publikoval v časopisoch "Bratislava, Cyril, Elán, Kultúra, Slovensko, Tvorba".
Mediátor (osoba)

Mediátor je osoba vykonávajúca mediáciu.
Mediátori na Slovensku.
Na Slovensku mediátorov a mediáciu upravuje zákon o mediáciácii (zákon č. 420/2004 Z. z.). Podľa tohto zákona je mediátorom "fyzická osoba zapísaná v registri mediátorov, na ktorej sa osoby zúčastnené na mediácii dohodnú a ktorá s osobami zúčastnenými na mediácii uzavrie dohodu o začatí mediácie". Výkon činnosti mediátora sa považuje za podnikanie. 
Mediátor je v postavení nestrannej a nezávislej osoby, ktorá stranám sporu vytvára vhodné podmienky pre komunikáciu a na zmierlivé riešenia, ktoré zohľadňuje ich záujmy.
Povinnosti mediátora.
Podľa zákona o mediácii je mediátor povinný:
Najkratší mat

Najkratší mat je v šachovej partii mat, na ktorého uskutočnenie je potrebný teoreticky najnižší počet ťahov. Takýto mat je možné dať už v druhom ťahu, avšak existujú hneď štyri možnosti, ako dať teoreticky najkratší dvojťahový mat. V prvom prípade ide o nasledujúci sled ťahov: 1. f4 e5 2. g4?? Dh4# 0-1. V druhom prípade ide o sled ťahov 1. f4 e6 2. g4?? Dh4# 0-1. V treťom prípade ide o sled ťahov 1. f3 e5 2. g4?? Dh4# 0-1 a napokon v štvrtom prípade ide o sled ťahov 1. f3 e6 2. g4?? Dh4# 0-1. Teda rozdiel je nepatrný a spočíva len v pohybe čierneho pešiaka na e-stĺpci, ktorý sa môže pohnúť buď o jedno alebo o dva polia a v pohybe bieleho pešiaka na f-stĺpci, ktorý sa taktiež môže pohnúť o jedno alebo o dve polia. Tento nepatrný rozdiel nemá samozrejme žiadny vplyv na mechaniku matu. Vo všetkých týchto pozíciach je bieleho kráľ ohrozený čierneho dámou, no keďže je dusený vlastnými figúrami a zároveň nemá žiadnu figúru, ktorú by mohol predložiť, ide o mat. Prakticky je zrejme najpravdepodobnejší mat, pri ktorom biely začína ťahom 1. f4, pretože je možné predpokladať, že chcel hrať Birdovu hru. Práve pre hrozbu tohoto duseného matu má biely podľa teórie v druhom ťahu v Birdovej hre zahrať 2. Jf3, pretože funkcia jazdca na poli f3 je okrem iného aj fakt, že pôsobí na pole h4 a zabraňuje čiernemu matovať bieleho kráľa.
Tento mat slúži ako dobrý príklad toho, prečo sa začiatočníci majú najprv zoznamovať s otvorenými hrami ako je Španielska hra či Talianska hra a až neskôr so zatvorenými hrami ako je Birdova hra, pretože otvorené hry neoslabujú kráľovské krídlo a zväčša spočiatku ponúkajú viacero prirodzených možností, ako dobre otvoriť šachovú partiu, zatiaľ čo v Birdovej hre musí biely poznať teoreticky správne ťahy od začiatku.
V zahraničnej šachovej literatúre je tento mat známy pod rôznymi názvami. V českej šachovej literatúre je možné nájsť ho pod pomenovaním "Mat bláznů" alebo tiež "Mat hlupáků", v anglickej literatúre je známy pod názvom "Fool's mate" (mat bláznov) alebo tiež pod miernejším názvom "Two-Move Checkmate" (Dvoj-ťahový mat).
Rovienková veža

Rovienková veža (, , ) je prostredná z troch najvýraznejších veží v hlavnom hrebeni Vysokých Tatier medzi Svišťovým a Malým Javorovým šítom.
Vypína sa nad Rovienkovou kotlinou a Veľkou Studenou dolinou. Od Hranatej veže je oddelená Vyšným Rovienkovým sedlom a od Kresaného rohu Rovienkovym sedlom.
Názov.
Je odvodený od Rovienok. Pochádza zo začiatku 20. storočia. V období prvej svetovej vojny boli Rovienková veža a Kresaný roh spoločne označované ako Rovienkové veže.
Turistika.
Na vrchol je možné vystúpiť len s horským vodcom.
Imunoglobulín D

Imunoglobulín D (IgD) je izotyp protilátky, ktorý tvorí asi 1 % proteínov plazmatických membrán nezrelých B lymfocytov a súčasne sú exprimované väčšinou aj s IgM. Je produkovaný taktiež v rozpustnej forme v séru v množstve asi 0,25 % zo všetkých imunoglobulínov ako monomerná protilátka s dvoma ťažkými reťazcami triedy delta (δ) a dvoma ľahkými reťazcami Ig. Relatívna molekulová hmotnosť IgD je 186 kDa, polčas rozpadu je takmer 3 dni.
Funkcia.
IgD je prítomný u rôznych živočíšnych druhov, pravdepodobne okrem vtákov. Funkciou IgD je poskytovať B bunkám signál k aktivácii. Aktiváciou sú B bunky pripravené k imunitnej obrane tela. Behom diferenciácie B buniek je nezrelými B bunkami produkovaný izotyp IgM. IgD začína byť produkovaný až po opustení kostnej drene, keď osídľujú sekundárne lymfatické orgány. Keď B bunky začnú dozrievať, exprimujú súčasne IgM i IgD. IgD môže hrať rolu pri alergických reakciách. IgD sa viaže na bazofily a žírne bunky a aktivuje ich k produkcii antimikrobiálnych faktorov, ktoré hrajú rolu v imunitnej obrane v dýchacom trakte. Taktiež stimulujú bazofily k uvoľneniu homeostatických faktorov B buniek. IgM a IgD interagujú s B receptormi asociovanými proteínmi. B bunky taktiež exprimujú autoreaktívne IgD, ktoré môžu viesť k anergiu a imunitnej tolerancii.
Premier League 2019/2020

Premier League 2019/2020 bola 28. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu z predchádzajúcej sezóny bol Manchester City, nováčikmi boli Norwich City, Sheffield United a Aston Villa.
Víťazom sa stal Liverpool, pre ktorý to bol 19. titul v histórii klubu a 1. od zavedenia Premier League. Zostúpili Bournemouth, Watford a Norwich City.
Alice Cooper (skupina)

Alice Cooper bola americká hudobná skupina hrajúca hudbu medzi rockom a heavy metalom. Vznikla v roku 1964 vo Phoenixe v štáte Arizona. Zostavu skupiny tvoril spevák Vincent Furnier, gitaristi Glen Buxton a Michael Bruce, basgitarista Dennis Dunaway a bubeník Neal Smith.
V roku 1975 si Vincent Furnier po rozpade skupiny adoptoval názov Alice Cooper ako svoj pseudonym a začal sólovú kariéru. Ostatní členovia však vytvorili skupinu s názvom Billion Dollar Babies. V neskorších rokoch (1999, 2010, 2011, 2015) skupina Alice Cooper obnovila svoju činnosť štyrikrát a zorganizovala jednorazové vystúpenia.
Hranatá veža

Hranatá veža (, , ) je najmasívnejší objekt úseku hlavného hrebeňa Vysokých Tatier od Svišťového štítu po Malý Javorový štít, medzi Rovienkovou priehybou a (Rovienkovou stenou) Vyšným Rovienkovým sedlom (Rovienkovou vežou). Má dva takmer rovnako vysoké končiare, hlavný juhozápadný a vedľajší severovýchodný. Bezprostredne pod hlavným vrcholom je zo strany Veľkej Studenej doliny výrazná kamenná terasa.
Názov.
Bol ovplyvnený tvarom končiara. Nemci a Maďari videli v Hranatej veži podobu mýtneho kameňa. V podobe Mýtnik prešlo toto meno ojedinele aj do slovenčiny, ale neujalo sa.
Turistika.
Na vrchol je možné vystúpiť len s horským vodcom.
Martina Balunová

Martina Balunová (* 30. apríl 1975, Bratislava) je slovenská diplomatka, bývalá veľvyslankyňa Slovenska vo Švédsku.
Životopis.
Martina Balunová absolvovala v roku 1998 Filozofickú fakultu Prešovskej univerzity. Po absolvovaní kurzu taliančiny v Taliansku začala v roku 1999 pracovať na Ministerstve zahraničných vecí ako referentka 2. teritoriálneho odboru. V rokoch 2002 až 2006 bola 3. tajomníčka na veľvyslanectve vo Viedni. Následne pracovala na ministerstve ako referentka pre V4 a ako koordinátorka v Kabinete ministra. V rokoch 2008 až 2013 bola radkyňa a zástupkyňa veľvyslanca na veľvyslanectve v Ríme. Od roku 2013 pracovala opäť na Ministerstve zahraničných vecí a európskych záležitostí: v Odbore pre prípravu predsedníctva SR v Rade EÚ (2013), v roku 2014 bola vedúcou Oddelenia organizácie a logistiky tohto odboru, v rokoch 2015 až 2017 riaditeľka Odboru pre organizáciu a logistiku Sekretariátu predsedníctva SR v Rade EÚ a v roku 2017 bola koordinátorkou Sekcie európskych záležitostí.
Veľvyslankyňa Slovenska vo Švédsku.
Prezident Andrej Kiska ju do funkcie vymenoval 7. novembra 2015. Svoje poverovacie listiny kráľovi odovzdala 7. decembra 2017. Jej predchodcom vo Švédsku bol Jaroslav Auxt. V novembri 2022 ju vo funkcii nahradil Ľubomír Čaňo.
Kresaný roh

Kresaný roh, dávnejšie Východná Rovienková veža (, , ) je samostatná skalná veža v hlavnom hrebeni Vysokých Tatier, najvýchodnejšia a najvyššia z troch výrazných elevácií medzi Svišťovým a Malým Javorovým štítom nad Veľkou Studenou dolinou a Rovienkami.
Názov.
Prv ako na štít vystúpili poľskí horolezci upútal pozornosť Karola Englischa, ktorý v štíte videl podobnosť s alpským Schreckhornom. Preto ho nazval tatranským Schreckhornom: Tátra – Schreckhorn, Tátra – Rémszarv. Okolo prvej svetovej vojny boli Rovienková veža a Kresaný roh spoločne označované ako Rovienkové veže ("Rovinkitüre", "Rovinkitornyok"), alebo Rovienkové rohy ("Rovinkihörner", "Rovinkiszarvak"). V prípade potreby ich rozlišovali polohopisnými adjektívami a pokiaľ Kresaný roh nedostal osobitné meno, bol Východnou Rovienkovou vežou.
Turistika.
Na vrchol je možné vystúpiť len s horským vodcom.
Légalov mat

Légalov mat je 7-ťahový mat, ktorý vzniká po ťahoch "1. e4 e5 2. Jf3 d6 3. Sc4 h6 4. Jc3 Sg4 5. Jxe5? Sxd1? 6. Sxf7+ Ke7 7. Jd5#", ale poradie prvých troch ťahov môže byť aj prehodené, napríklad "1. e4 e5 2. Sc4 d6 3. Jf3 Jc6". Je pomenovaný po Sirovi de Légalovi, ktorý tento mat s obľubou skúšal proti svojim súperom v 18. storočí. Tento mat nie je korektný, pretože v piatom ťahu biely zahrá chybu "5. Jxe5?", na čo správna odpoveď čierneho je "5. ... Jxe5!" a čierny za pešiaka jednoducho získal figúru, pokryl strelca na poli "g4" a zároveň napadol bieleho strelca na poli "c4" spolu s ohrozením dámy na poli "d1". Biely má v tejto pozícii jediné dobré pokračovanie, a to "6. Se2", no to aj tak vedie k prehratej pozícii. Pointa tohoto matu spočíva v tom, že biely dúfa, že čierny nepozná správne pokračovanie a že sa ulakomí na dámu na poli "d1", čo mnoho začiatočníkov naozaj urobí. Ak čierny zahrá 5. ... Sxd1?, nasleduje dvojťahový mat 6. Sxf7+ Ke7 7. Jd5# Légalov mat správne demonštruje fakt, že cieľom šachovej partie nie je hnať sa za materiálnym ziskom, čo často šachisti v partiách robia, ale dať súperovi mat.
RVR

RVR môže byť:
Peter Mazan

Peter Mazan (* 13. máj 1990, Bojnice) je profesionálny slovenský futbalista hrajúci za slovenský klub FK Pohronie, kde je na hosťovaní z poľského klubu Radomiak Radom.
Mazan svoju kariéru začal v Trenčíne, kde pôsobil sedem rokov. Počas tohto angažmá hosťoval v Zlatých Moravciach, Banskej Bystrici a Skalici. V roku 2016 odišiel do Poľska, do mužstva druhej ligy Raków Częstochowa, kde strávil jednu sezónu. Následne sa presunul do Radomiaku Radom. V lete 2019 odišiel na hosťovanie do tímu nováčika slovenskej Fortuna ligy FK Pohronie.
Mestský štadión Žiar nad Hronom

Mestský štadión Žiar nad Hronom je viacúčelový štadión v Žiari nad Hronom na Slovensku. V súčasnosti sa využíva prevažne na futbalové zápasy a je domovom pre klub FK Pohronie (účastník najvyššej futbalovej súťaže od roku 2018). Súčasná kapacita štadióna je 2 309 miest. Rekordná návšteva štadióna 10 048 divákov bola 8. mája 1999 na finálovom zápase Slovenského pohára medzi Slovanom Bratislava a Duklou Banská Bystrica. 
Rekonštrukcia.
11. novembra 2015, na základe splnomocnenia Vlády Slovenskej republiky, VV SFZ schválil dotáciu vo výške 750 tis. €, následne na návrh primátora Petra Antala poslanci Mestského zastupiteľstva jednomyseľne schválili dve uznesenia o spolufinancovaní vo výške 1 mil. €. Realizáciou boli poverené Technické služby Žiar nad Hronom. V apríli 2016 sa začalo so stavebnými prácami, búraním oceľových konštrukcií. 
Pôvodná kapacita 12 910 bola znížená na 2 309 divákov (všetky miesta na sedenie a kryté). Náklady na rekonštrukciu dosiahli približne 2 milióny EUR. Okrem dotácie a príspevku mesta 250 až 300 tis. € bolo od ďalších súkromných sponzorov ako napr. "Nemak Slovakia". Štadión po rekonštrukcii slávnostne otvorili v sobotu 12. augusta 2017. 
Súčasnosť.
V súčasnosti sa využíva prevažne na futbalové zápasy FK Pohronie, ktorý hrá v najvyššej futbalovej lige.
Štadión bude dejiskom Majstrovstiev Európy hráčov do 19 rokov v roku 2022 (spoločne s Trnavou, Sencom a Zvolenom).
Zygmunt Klemensiewicz

Zygmunt Klemensiewicz (* 24. máj 1886, Krakov, Poľsko† 25. marec 1963, Glivice) bol poľský chemik a fyzik, profesor na Ľvovskej politechnike v Ľvove, horolezec.
Zo života.
Bol synom Roberta (učiteľa histórie a geografie, riaditeľa gymnázia) a Marii Józefy z Reichmanów (spisovateľky a prekladateľky škandinávskej literatúry). Od roku 1892 žil s rodičmi vo Ľvove, kde v roku 1904 ukončil gymnaziálne štúdiá. Potom v rokoch 19041908 študoval chémiu, fyziku a matematiku na Ľvovskej univerzite. V júli 1908 získal titul doktora filozofie. Pôsobil ako štipendista v Karlsruhe, kde spolu s profesorom Fritzom Haberom vyvinul prvú sklenenú elektródu, ktorá našla využitie v ďalších desaťročiach. V roku 1912 habilitoval na Ľvovskej univerzite, kde bol menovaný docentom. V roku 1913 dostal štipendium Carnegie-Curie na Ústave pre rádium v Paríži, kde pracoval až do začiatku prvej svetovej vojny pod vedením Marie Curieovej-Skłodowskej. Počas vojny pracoval aj v Pasteurovom inštitúte. Počas rokov 19201940 bol profesorom na Ľovovskej polytechnickej univerzite.
Po vypuknutí druhej svetovej vojny a po obsadení východnej časti Poľska Červenou armádou bol okupačnými sovietskymi vojskami väznený od 19. marca 1940 v Nowosielicach, Stryji, Charkove a Starobiľsku, kde v októbri 1940 bol odsúdený na 5 rokov väzenia v trestaneckom tábore. Trest si odpykal v Kazachstane v rokoch 19401942. Po uzavretí Dohody Sikorski-Majski bol 28. augusta 1942 prepustený. Cez Irán a Egypt odišiel do Veľkej Británie, kde žil až do roku 1956. Po návrate do Poľska bol profesorom na Sliezskej politechnike v Gliviciach.
Výlety do Vysokých Tatier.
Bol zapáleným horolezcom a alpinistom. V roku 1913 vydal prvú poľskú horolezeckú učebnicu ("Zasady taternictwa"). Bol skúseným lyžiarom, zaujímal sa o fotografovanie, najmä o horskú fotografiu. V medzivojnovom období bol viceprezidentom Poľského lyžiarskeho zväzu. Na mnohých horolezeckých túrach mu robila spoločnosť jeho manželka († 2. marca 1975, Krakov). Bol spoluzakladateľom Himalaya Clubu.
Dobrivoj Rusov

Dobrivoj Rusov (* 13. január 1993, Trnava) je profesionálny slovenský futbalista hrajúci za slovenský klub FC Spartak Trnava. Nastupuje ako brankár a na drese nosí číslo 31.
Rusov začal kariéru v drese trnavského Spartaka ako jeho odchovanec. Po štyroch rokoch v mužstve prestúpil do poľského tímu Piast Gliwice, kde chytal tri ďalšie sezóny. V roku 2018 sa vrátil naspäť do Trnavy. V roku 2019 vyhral s Trnavou Slovenský pohár.
Heckler &amp; Koch HK416

Heckler &amp; Koch HK416 je útočná puška vyrábaná nemeckou firmou Heckler &amp; Koch. Je vo výzbroji mnohých ozbrojených zložiek po celom svete a svoju obľubu si získala aj u špeciálnych jednotiek (napr. 5. PŠU). Túto zbraň mali členovia SEAL Team Six počas operácie Neptun Spear, pri ktorej bol zabitý Usáma Bin Ládin.
História.
Jednotka Delta Force z armády Spojených štátov spolupracovala pri výrobe náhrady za M4 a britskú SA 80. s nemeckým výrobcom zbraní Heckler &amp; Koch, pričom firma využila skúseností získané pri navrhovaní HK G36.
HK416 je nástupca zrušeného projektu XM8 (2005). Pôvodne sa nazývala HK M4, ale po súdnom procese s firmou Colt Defense, kvôli právam na označenie M4, sa názov zmenil na HK 416, čo má odkazovať ako narážka na obe kategórie M4/16. Plynový piest s krátkym zdvihom prevzatý z HK G36 znížil poruchovosť zbrane.
V roku 2004 bola testovaná jednotkou Delta Force, ktorá následne nahradila M4 novými HK416. Do ozbrojených zložiek je zaradená ako štandardná zbraň Francúzska a Nórska a jej verziu M27 IAR má vo výzbroji USMC ako ľahký guľomet.
Konštrukcia.
Základná konštrukcia je odvodená od AR 15, presnejšie od americkej M4. Na rozdiel od M4 ale používa plynový piest s krátkym zdvihom, pričom pre tento mechanizmus sa H&amp;K rozhodlo po aktualizačných prácach na britských SA80.
HK416 je navrhnutá s lištami Picatinny MIL-STD-1913 na štyroch stranách. Keďže sú pridané od výroby, sú na pevno a neprerušované. Vďaka tomu môže zbraň niesť veľa dodatočného príslušenstva. Hlaveň HK416 je vyrobená z chrómovanej ocele, čo jej dáva životnosť 20 000 rán. Pažba sa dá nastaviť do 6 polôh. Splnila tiež test "Over the Beach", teda je funkčná aj ihneď po vynorení z vody.
Protoanemonín

Protoanemoním je jedovatá látka, ktorá vzniká enzymatickým štiepením ranunkulínu, ktorý sa prirodzene vyskytuje v rastlinách z čeľade iskerníkovité ("Ranunculaceae"). Takéto štiepenie nastáva, keď je rastlina mechanicky poškodená (napríklad odtrhnutím, rozomletím, atď...), pričom ranunkulín sa štiepi na glukózu a samotný toxický protoanemonín.
Kontakt kože alebo slizníc s touto látkou môže spôsobiť na mieste styku svrbenie a tvorbu vyrážok a pľuzgierov. Pri požití spôsobuje nevoľnosť, zvracanie, paralýzu a akútny zápal pečene, z ktorého môže následne vzniknúť žltačka. LD50 pre myši sa udáva na 190 mg/kg.
Na vzduchu dimerizuje na anemoním, ten sa následne hydrolýzou mení na neškodnú kyselinu 4,7-dioxodek-2-éndiovú.
Z chemického hľadiska ide o laktón kyseliny 4-hydroxypentán-2,4-diovej. Jeho systematický názov podľa názvoslovia IUPAC pre organické zlúčeniny je 5-metylidénfuran-2-ón.
Scarborough

Scarborough môže byť:
Ovčí mat

Ovčí mat (alebo slangovo šustermat), je štvorťahový mat charakterizovaný včasným výpadom bielej dámy na pole f3 alebo h5 s cieľom napadnúť pešiaka f7 za pomoci strelca z c4, napríklad ťahmi 1. e4 e5 2. Sc4 Jc6 3. Df3 d6 4. Dxf7 mat. Tento postup je objektívne nekorektný, pretože predčasné zapojenie dámy do hry je považované za neprincipiálne, navyše čierny má možnosti, ako matu na poli f7 zabrániť. Podľa teórie by sa do hry mali najprv zapojiť ľahké figúry (jazdci, strelci) a až neskôr ťažké (veže, dáma). Tento bieleho výpad môže čierny potrestať postupným tempovaním (získavaním temp, t.j. času) bieleho dámy, čím vyvinie figúry rýchlejšie ako biely a získa tak výhodu. 
Po ťahoch 1. e4 e5 2. Sc4 Jc6 3. Df3 čierny pokračuje 3. ... Jf6 4. Je2 (po 4. Jc3 by sa po odpovedi čierneho 4. ... Jd4 biela dáma musela vrátiť na pole d1, kde by čierny disponoval možnosťou rýchlejšieho vývinu figúr) 4. ... Ja5 5. Sd3 Sc5. Biely má blokovaného d pešiaka a celkovo horšiu pozíciu.
Pasca Noemovej archy

Pasca Noemovej archy je sled ťahov v Španielskej hre, ktorými sa biely snaží nalákať čierneho do pasce a získať materiálnu výhodu. Ide o ťahy 1. e4 e5 2. Jf3 Jc6 3. Sb5 a6 4. Sa4 d6 5. d4 (priame, prirodzené a aktívne pokračovanie) b5 6. Sb3 Jxd4 7. Jxd4 exd4 V tomto momente by si biely mal všimnúť, že čierny potrebuje práve dva ťahy svojím c pešiakom na to, aby uzavrel bieleho strelca, ktorý sa nachádza na poli b3. Ak biely doberie pešiaka dámou, bielym tým čiernemu poskytne práve potrebný ťah, pretože čierny prostredníctvom ohrozením dámy ťahom c7-c5 získa potrebné tempo a následným c5-c4 uzavrie strelca 8. Dxd4?? c5! 9. Dd5 Se6 10. Dc6+ Sd7 11. Dd5 c4 a biely príde o svojho bielopoľného strelca.
Rozbor.
Po ťahoch 1. e4 e5 2. Jf3 Jc6 3. Sb5 a6 4. Sa4 (otvorený variant Španielskej hry) d6 5. d4 b5 6. Sb3 má čierny prirodzenú a zároveň silnú odpoveď a to 6. ... Jxd4. Silná odpoveď bieleho je jednoduché branie jazdcom ťahom 7. Jxd4 a po čierneho dobraní 7. ... exd4 stačí zahrať 8. Sd5! a biely o svojho strelca nepríde, navyše po 8. ... Vb8 9. Sc6+ Sd7 10. Sxd7+ Dxd7 11. Dxd4 a v tomto momente biely dobral pešiaka na poli d4 a úplne predišiel pasci čierneho.
Iné pokračovanie vzniká, ak biely v 7. ťahu pokračuje ťahom 7. c3!?, čierny najlepšie urobí, ak vezme strelca na poli b3 ťahom 7. ... Jxb3 8. Dxb3 (z dlhodobejšieho hľadiska stojí možno za zváženie aj 8. axb3) 8. ... Sb7 a v tejto pozícii má biely viacero možností, ako môže bez problému pokryť pešiaka na poli e4.
Rétiho koncovka

 
Rétiho koncovka je pozícia znázornená na diagrame vpravo, v ktorej biely na ťahu remizuje. Na prvý pohľad sa zdá, že biely jasne prehrá, pretože nestihne dobehnúť čierneho pešiaka na h stĺpci a čierny ľahko doberie bieleho pešiaka na c stĺpci. Biely však v tejto pozícii remizuje, a to tak, že sa bude naraz pohybovať k svojmu pešiakovi na c stĺpci a zároveň k čiernemu pešiakovi na h stĺpci. Hlavná myšlienka tohoto postupu tak neguje známy aforizmus Senecu: Kto súčasne naháňa dvoch zajacov, nielenže oboch nechytí, ale pravdepodobne nechytí žiadneho.
Richard Réti túto šachovú štúdiu publikoval 4. decembra 1921 v Ostrauer Morgenzeitung a patrí medzi jeho najslávnejšie šachové štúdie. Savielly Tartakower označil toto dielo ako šachovú kvadratúru kruhu. Správny postup bieleho je: 1. Kg7! h4 2. Kf6 h3 3. Ke5 Kb6 4. Kd6 h2 5. c7 h1D 6. c8D remíza. Ak by čierny chcel najprv chytiť bieleho pešiaka na poli c a potom premeniť svojho na dámu, hra by vyzerala nasledovne: 1. Kg7 Kb6 2. Kf6 Kxc6 3. Kg5 h4 4. Kxh4 remíza alebo aj 1. Kg7 Kb6 2. Kf6 h4 3. Ke5! (po 3. ... Kxc6 by prišlo 4. Kf4 h3 5. Kg3 h2 6. Kxh2 remíza) 3. ... h3 4. Kd6 h2 5. c7 (alebo aj 5. ... Kb6 6. Kd7 h1D 7. c8D remíza) 5. ... h1D 6. c8D remíza.
Bolehlav škvrnitý

Bolehlav škvrnitý (lat. "Conium maculatum") je prudko jedovatá dvojročná krytosemenná rastlina, patriaca do čeľade mrkvovité (Apiaceae). Prirodzene sa vyskytuje v Európe a severnej Afrike, vyskytuje sa však aj mimo tohto územia v častiach Severnej a Južnej Ameriky a taktiež v častiach Austrálie a západnej Ázie, kam bola táto rastlina dovezená a udomácnila sa tam. V dvanástich štátoch USA sa táto rastlina považuje za invázny druh.
Opis.
Bolehlav škvrnitý dorastá do výšky 1,5 až 2,5 m. Má zelenú dutú byľ, ktorá má zvyčajne na spodnej polovici červeno-fialovú škvrnu. Listy sú trojito perovito zložené, dlhé môžu byť až 50 cm a široké až 40 cm a majú približne trojuholníkový tvar. Kvety sú malé a biele, a majú 5 lupeňov. Na žiadnej z častí rastliny sa nenachádzajú trichómy.
Vyskytuje sa na vlhkých miestach, ako napríklad pri potokoch, prameňoch a ostatných vodných plochách. Vyskytujú sa však aj na suchších miestach ako napríklad na okraji ciest, na okraji hospodárskych polí a rumoviskách.
Toxicita.
Bolehlav škvrnitý je jedovatý pre ľudí aj zvieratá. Najčastejšie sa však vyskytujú otravy zvierat, ktoré pri pasení sa zjedia voľne rastúce rastliny.
Obsahuje viacero piperidínových alkaloidov ako koniín, N-metylkoniín, konhydrín a pseudokonhydrín, pričom najviac zastúpený z nich je koniín.
Koniín je z hľadiska svojej štruktúry chemicky podobný nikotínu. Preto priamo pôsobí na Centrálnu nervovú sústavu inhibíciou nikotínových acetylcholínových receptorov, čo spôsobuje svalovú paralýzu, ktorá ovplyvňuje aj dýchacie svaly. Smrť nakoniec nastane udusením. Otrava sa podobá otrave kurare, t.j. paralýza postupuje od nôh smerom hore. Smrti sa dá predísť podávaním umelého dýchania až kým sa účinky jedu nevytratia (približne za 48 - 72 hodín po otrave).
Okrem účinkov na CNS má toxické účinky aj na obličky, pričom u pacientov, ktorí zomreli na otravu bolehlavom, bola zistená akútna tubulárna nekróza a rabdomyolýza. U istej časti pacientov bolo taktiež zistené akútne zlyhanie obličiek. Toxicita pre obličky spočíva v zovretí zvierača močového mechúra, čo vedie k nahromadeniu moču.
Historický význam.
V starovekom Grécku sa bolehlav škvrnitý používal na popravy odsúdených väzňov. Najznámejšia je poprava Sokrata, ktorého v roku 399 p. n. l. odsúdili za bezbožnosť a marenie výchovy aténskej mládeže.
Mieczysław Świerz

Mieczysław Świerz (* 25. máj 1891, Krakov† 5. júl 1929, Vysoké Tatry) bol jeden z najaktívnejších poľských horolezcov dvadsiatych rokov 20. storočia. Študoval polonistiku na Jagelonskej univerzite. Štúdia dokončil doktorátom. Bol učiteľom a vášnivým milovníkom a historikom poľskej literatúry. Syn Zofie a Leopolda Świerza.
Bol aktívnym členom Polskiego Towarzystwa Tatrzańskiego. Tvrdil, že poľské horolezectvo musí z Vysokých Tatier vystúpiť na vyššie a ťažšie svetové horolezecké steny. Urobil takmer sto prvovýstupov, okrem iných východnou stenou Veľkého Mengusovského štítu. Podarilo sa mu vystúpiť aj takými horolezeckými cestami, ktoré sa v tom čase pokladali za takmer neprekonateľné. V roku 1911 urobil prvovýstup v západnej stene Zmrzlej veže (spolu s Januszom Chmielowskim a Zdzisławom Kleszczyńskim).
Bol spoluautorom (s Januszom Chmielowskim) priekopníckeho štvorzväzkového horolezeckého sprievodcu "Tatry Wysokie" (1925).
Zahynul vo veku 38 rokov počas pokusu o zopakovanie výstupu Stanisławského cesty v západnej stene Kostolíka. Sisalové lano neudržalo jeho pád v komíne, ktorý sa dnes volá "Komín Świerza". Pochovaný je na Novom cintoríne v Zakopanom.
Karl Friedrich von Grävenitz

Gróf Karl Friedrich von Grävenitz (* 28. október 1866, Bratislava† 14. júl 1948, Jungsthausen) bol nemecký šľachtic a veľkostatkár, ktorý patril k popredným činovníkom v obci Častkovce (nem. "Czastkowitz").
Celým menom nemecky: Carl Friedrich Ludwig Albert Georg Franz Alfred Graf von Grävenitz, Freiherr von Welzheim, Waibelhueb und Ober-Limpach.
Narodil sa v Bratislave v roku 1866 a zomrel v roku 1948 v dedine Jungsthausen pri meste Stuttgart v spolkovej krajine Bádensko-Württembersko.
Rodinné väzby.
Karl Friedrich pochádzal zo známej nemeckej šľachtickej rodiny von Grävenitz. Jeho otec bol Karl Victor Graf von Grävenitz, Freiherr von Welzheim, Waibelhueb und Ober-Limpach, ktorý sa narodil 17. júla 1826 v Stuttgarte v Nemecku a zomrel 7. apríla 1905 v Častkovciach. Slúžil v rakúsko-uhorskej armáde a 17. apríla 1896 bol povýšený cisárom Františkom Jozefom I. na generála jazdectva ("General der Kavallerie"). Jeho matka bola Eleonora Gräfin von Grävenitz (rodená Gräfin Zay von Csömor), ktorá sa narodila 3. apríla 1831 v Trnave a zomrela 28. januára 1917 v Častkovciach. S manželom sú obaja pochovaný na podolskom cintoríne.
Prastará rodina Graevenitovcov ("Grävenitz, Grevenitz, Grewenitz, Gräbenitz") sa objavuje v nemeckom meste Altmark v roku 1290 a neskôr sa rozvetvuje do dvoch rodových vetiev so sídlom v mestách Neumark a Prignitz, ktoré sa neskôr rozšírili do Meklenburska, Sliezska, Württemberska, Rakúska, Slovenska a Ruska. Rodina prosperuje dodnes a pôsobí na území Spolkovej republiky Nemecko.
Častkovce.
Otec Karla Friedricha, Karl Victor sa narodil v Stuttgarte, kde mali Grävenitzovci jedno zo svojich sídiel. Gróf si však za svoje sídlo zvolil Častkovce. Podľa niektorých názorov kúriu, v ktorej rodina bývala, dal vystavať práve Grävenitz, a preto sa nazývala práve po ňom.
V roku 1940 sa Karl Friedrich von Grävenitz stáva aj majiteľom kaštieľa v Častkovciach, ktorý kupuje od jeho predchádzajúceho vlastníka. Bývalý majiteľ opúšťa územie Slovenského štátu a predáva ho. Pravdepodobne vďaka výhodnej polohe kaštieľa k polohe pozemku na ktorom stojí von Grävenitzová kúria prebehla táto obchodná transakcia a kaštieľ sa tak stáva na pár rokov majetkom rodiny von Grävenitz. V roku 1945, kedy dochádza k bojom o Častkovce slúži kaštieľ ako sídlo nemeckého štábu.
V roku 1945 odchádza Karl Friedrich von Grävenitz s ustupujúcou nemeckou armádou.
Majetky Grävenitzovcov boli skonfiškované v dvoch vlnách a to v roku 1947 a 1948 pre účely pozemkovej reformy. Po skonfiškovaní majetku sa aj budova kúrie zoštátnila a prestavala na ľudovú školu.